רות באזי

רות אן באזי (באנגלית:  Ruth Ann Buzzi; נולדה ב-24 ביולי 1936) היא קומיקאית ושחקנית אמריקאית זוכת פרס גלובוס הזהב לשחקנית המשנה הטובה ביותר על תפקידה בתוכנית המערכונים " Laugh-In".

ביוגרפיה 
באזי נולדה בעיירה ווסטרלי שברוד איילנד לרנה ולאנג'לו פיטר באזי. היא גדלה בעיירה סטונינגטון שבקונטיקט ולמדה משחק וריקוד ב"תיאטרון בית הבובות" שבפסדינה, קליפורניה.

באזי החלה את דרכה בתעשיית הבידור הטלוויזיונית כשחקנית אורחת בסדרות מבניהן "That Girl " בשנת 1967 לצידה של מרלו תומאס.
בשנת 1968 החלה באזי להופיע בתכונית המערכונים "Laugh-In" בהנחיית הקומיקאים דן רואוון ודיק מרטין. באזי הופיעה מתחילת הסדרה בשלל דמויות והייתה לאחת מאהודות הצוות הקומי. באזי זכתה על הופעותיה בפרס גלובוס הזהב לשחקנית המשנה בסדרת טלוויזיה והועמדה חמש פעמים לפרס אמי.

לאחר מכן השתתפה באזי בהפקת הפנטזיה המוזיקלית "Once Upon a Brothers Grimm", בקומדיות " שישי הזרוק", "Skatetown, U.S.A.", "הנבל" ו"Surf II " ובסרט האימה "The Being".

ב-1994 שיחקה באזי במערבון הספגטי של טרנס היל "Troublemakers" בתפקיד סבתא מאו.
ב-1999 שיחקה באזי בקומדיה המוזיקלית "אלמו הסרט: הרפתקה בארץ זעפניה" בתור רות'ני מרחוב סומסום.

באזי מתגוררת כיום עם בעיר פורט וורת' שבטקסס עם בעלה השחקן קנת פרקינס.

קישורים חיצוניים 

שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
קומיקאיות אמריקאיות
זוכי פרס גלובוס הזהב: טלוויזיה: שחקנית משנה
זוכי פרס גלובוס הזהב: טלוויזיה: שחקן משנה
אמריקאיות שנולדו ב-1936
אמריקאים שנולדו ב-1936